就放假約左屋企人食晚飯，佢地都話想食d特別既野，我就帶左佢地過黎食蒸鍋！因為佢地而家有任食，新鮮，足料，誠意搭夠！同埋抵好多，一個人都係300幾蚊，仲有汽水任飲！係暖笠笠既冬天可以食到即蒸既海鮮真係好正！鮮蝦蒸前仲識郁架，蒸幾分鐘就食得！仲有我最鐘意食既象拔蚌，加埋蒜蓉同埋粉絲，真係好入味，好彈牙！除左海鮮，仲有好多足料任食美食，和牛粒係我最愛！我屋企人最鐘意食佢地既豬肉丸，出面係食唔到呢種味道架！